تمت ارشفة منتديات نبع الفرات
المشاركات من الموضوع شوكت يضحك
شوكت يضحك وكتنه ونفرح اوياك
وعلينه بواهسك مـن نكعد اتجـــود
عطشنه لشوفتك يالشوفتك ماي
انفطـر راك العيون وسرب الـــدود
مسحنه من السوالف جلمة الراح
وكتبنه اسمك تجينه وباجر تعود
وقفلناه بوجه كل مايجي الباب
وفتحنه لشوفتك شباج الوعـود
وطن صرنه لمحبتك من كلت جاي
امشرعه لجيتك خلينه الحــدود
ناس شكد اجت بس انت ماجيت
ونعرفك ماتجي بس كلنه موجود
الاجونه من اجو ماجابو العيد
عساهم من مشو لاردو اردود
ندور بالوجوه البارحه اعليك
وبيك اعيوننه تسولف للخـدود
هواي وجوه حلوه بنص الوجوه
ولان مابيهن انت نشوفهن سود
عاشت الايادي على طرحك
حلوة عشت
شكرا اخي
يسلموووووووووووو رائعه